Et meget centralt beliggende byhus ned til havnefronten i Marsaskala. Meget rent og pænt samt fuldt udstyret med alt, hvad der behøves for et godt ophold. Dejlige badeværelser og gode soveværelser. Dog en del støj fra gaden, men det kan nok ikke undgåes, hvis man vil have sådan en placering. Man skal også være forberedt på en del trappeture, da boligen er i tre etager med en helt fantatisk udsigtsterasse øverst, der i øvrigt er forsynet med udekøkken og gasgrill m.v. Alt i alt en meget positiv oplevelse som fuldt ud levede op til forventningerne.